# Eesti gaasisüsteemi kokkuvõte: detsember 2016

31.01.2017


* Eleringi poolt osutatud maagaasi võrguteenuse maht oli detsembris 62,06 mln m3.
* Ülekandetorustiku arvestuslik gaasi mahuvaru kasvas aastases võrdluses 39% ja oli 5,47 mln m3.

|  |  |  |
| --- | --- | --- |
| **Detsembri gaasibilanss 2016** | **Maht** | **Aastane muutus (%)** |
| **(mln m3)** |
| Süsteemi sisse | 62,23 | 12,89 |
| - transiit | 0,00 | - |
| - import | 62,23 | 12,89 |
| - tootmine Eestis | - | - |
| Süsteemist välja | 62,23 | 12,89 |
| - transiit | 0,00 | - |
| - eksport | - | - |
| - ülekandeteenus Eesti-siseseks tarbimiseks | 62,06 | 13,27 |
| - võrgukadu (sh ehituskulu) | 0,22 | -10,83 |
| - mahuvaru muutus | -0,05 | -153,68 |

## Maagaasi tootmine ja import

Hetkel Eestis ülekandevõrku antava maagaasi või bio­metaani tootmist ei ole.

Detsembrikuus Eestisse imporditud maagaasi üldkogus oli 62,23 mln m3, kasvades aasta varasemaga võrreldes ligi 13%. Leedust Eestisse imporditud gaasi osakaal moodustas kokku hinnanguliselt 10,77%.

**Maagaasi import Eesti gaasisüsteemi piiripunktides


Baltikumi gaasisüsteemi kaart:



’’Bilansiplaanide järgi Karksi kaudu tarnitav gaas võib olla pärit nii Leedust (gaasibörsilt), ostetud Gazpromi oksjonilt (mitte pikaajaliste lepingutega), Valgevene gaasisüsteemist kui ka Läti Inčuklansi maagasihoidlast.

## Ülekandeteenuse maht ja kaod ülekande­süsteemis


Eleringi poolt detsembris osutatud ülekandeteenuse maht oli 62,06 mln m3, mida on eelneva aasta detsembriga võrreldes 13,27% enam. 2017. aasta lõpu seisuga moodustas ülekandeteenuse maht kokku 522,52 mln m3 (5497 GWh) gaasi.

**Ülekandeteenuse müük aastatel 2013, 2014, 2015 ja 2016

Võrgukadu (mõõtemääramatused, lekked ja omatarve) moodustas detsembris 0,35% ülekandeteenuse mahust ehk 0,22 mln m3. Hooldus- ja remonttöödest tulenevat gaasikulu detsembris ei olnud.

## Maagaasi transiit

2016. aasta detsembris ei esinenud sarnaselt aasta varasemaga gaasi transiiti Kagu-Eesti maagaasitorustikes.

**Viimase 12 kuu maagaasi transiit Eesti ülekandesüsteemis


## Inčukalnsi mahuti ja Klaipeda LNG

Detsembris jätkus gaasi väljapumpamine Läti Inčukalnsi maaalusest mahutist. Gaasimahuti täituvus oli kuu lõpuks ca 43,2%. Kuu jooksul pumbati gaasi välja 183,4 mln m3.

Leedu Klaipeda LNG terminalis oli detsembri viimasel päeval ca 32 875 m3LNG (normaalrõhul 19 mln m3). Detsembris oli terminali üks tarne 138 000 m3LNG 29.12.2016. Kokku gasifitseeriti detsembris Leedu gaasivõrku 850,2 GWh gaasi (temp. 25/0 °C, rõhul 1,01325 baari, kütteväärtusega 11,90 kWh/m3).

## Eesti ülekandevõrgu toimimine: rõhk ja piirangud füüsilistele voogudele


Detsembris Eesti gaasisüsteemi piiripunktides piiranguid füüsilistele gaasivoogudele ei esinenud.

**Rõhk Eesti piiripunktides 2016. aasta detsembris

Minimaalse läbilaske tagamiseks peab rõhk Karksi ja Värska GMJ-s olema vähemalt 24 baari ja Narva sisendpunktis 18 baari. Maksimaalseks gaasi rõhuks on lubatud vastavalt Karksi ja Värska GMJ-s 54 baari ja Narva sisendpunktis 30 baari.

## Mahuvaru Eesti ülekande­võrgus


Gaasi ülekandetorustiku mahuvaru vähenes kuises arvestuses 0,05 mln m3 võrra, olles kuu lõpu seisuga 5,47 mln m3.

**Viimase 12 kuu maagaasi ülekandetorustiku mahuvaru seis kuu lõpus

## Eesti gaasisüsteemi ebabilanss ja bilansi­gaasi hinnad

Bilansihaldurite ebabilanss oli detsembrikuus 472 246 m3.

|  |  |  |  |
| --- | --- | --- | --- |
| **Bilansigaasi hinnad** | **€/1000m3 (€/MWh)** | | **Muutus**  **%** |
| **Detsember 2016** | **November 2016** |
| Müügihind | 196,21 (18,76) | 185,85 (17,75) | 5,6 |
| Ostuhind | 171,00 (16,35) | 161,50 (15,42) | 5,9 |

**Viimase 12 kuu bilansihaldurite summaarne ebabilanss

Allikad: Elering, Klaipedos Nafta, Gas Infrastructure Europe

*\* Käesolevat raportit ja selle lisasid ei saa käsitleda juriidilise, finantsalase või muu nõuandena ega ettepanekuna osta või müüa gaasi või finantsinstrumente. Elering ei vastuta kulude või kahjude eest, mis raportis ja selle lisades toodud informatsiooni kasutamisega seoses võivad tekkida.*